จักรกฤษณ์ คชรัตน์

จักรกฤษณ์ คชรัตน์ (ชื่อเล่น: โจ้) นักแสดงชายชาวไทยในบทประกอบและตัวร้าย สังกัดช่อง 7

เกิดเมื่อวันที่ 13 มิถุนายน พ.ศ. 2518 ที่ตำบลแสมสาร อำเภอสัตหีบ จังหวัดชลบุรี ก่อนย้ายไปอยู่กรุงเทพมหานครเมื่ออายุ 4 ขวบ ได้แสดงละครโทรทัศน์ในแนวจักร ๆ วงศ์ ๆ เรื่องแรก คือ สี่ยอดกุมาร ก่อนจะสร้างชื่ออย่างโด่งดัง จากละครโทรทัศน์เรื่อง ทองเนื้อเก้า ในบทบาทของ เณรวันเฉลิม ก่อนที่ชีวิตจะหันเหก้าวพลาดไปในเรื่องยาเสพติด เมื่อเป็นผู้ติดยาเสพติด ก่อนใช้เวลาหลายปีในการเลิก เมื่อเลิกได้เด็ดขาดแล้วมีโอกาสร้องเพลง ออกอัลบั้มและได้กลับมารับงานแสดงอีกครั้ง ในบทของ ดวล เด็กวัยรุ่นที่ติดยาในละครโทรทัศน์เรื่อง ข้ามสีทันดร ในปี พ.ศ. 2542 จากการชักชวนของสยาม สังวริบุตร ซึ่งตอนแรกเจ้าตัวเองไม่อยากเล่น เพราะคิดว่าจะทำได้ไม่ดีแต่สุดท้ายก็ตัดสินใจรับบทบาทนั้น ซึ่งการแสดงครั้งนั้น ทำให้ได้มีโอกาสร่วมแสดงกับนักแสดงชั้นนำหลายคน เช่น ดวงดาว จารุจินดา, สุวนันท์ คงยิ่ง รวมถึง ธีรภัทร์ สัจจกุล ซึ่งเป็นนักแสดงนำ ละครโทรทัศน์เรื่องนี้ก็ทำให้ได้กลับมามีชื่อเสียงอีกครั้งจนได้รับรางวัลโทรทัศน์ทองคำในบทบาทนักแสดงสมทบยอดเยี่ยม  และกลับมามีผลงานอีกครั้ง 

อีกทั้งยังเคยออกหนังสืออัตชีวประวัติตัวเองในปี พ.ศ. 2545 ชื่อ ชีวิตข้า ชีวิตดารา ชีวิตยาเสพติด ที่มีเนื้อหาบอกเล่าถึงชีวิตขณะที่ติดยาเสพติดอยู่ด้วย

ผลงานการแสดง

 2526 สี่ยอดกุมาร รับบท ลม (วัยเด็ก) 
 2528 เทพสังวาลย์
 2530 ทองเนื้อเก้า รับบท วันเฉลิม (วัยเด็ก)
 2531 เมียจอมซ่า ภรรยาจอมปลอม 
 2532 ท่าฉลอม 
 2537 ภาพยนตร์ เสียดาย
 2542 ข้ามสีทันดร 
 2543 มรสุมแห่งชีวิต 
 2543 เจ้าสัวน้อย
 2544 ลูกหลง รับบท ยอด
 2544 แม่ค้า รับบท เท่ง 
 2545 ต่างเวลา 
 2545 ดาวพระศุกร์ รับบท แก่
 2545 บัวกลางบึง 
 2545 จิตสังหาร (รับเชิญ)
 2546 หมอลำซัมเมอร์ รับบท วรพรต
 2549 สายรักสาละวิน 
 2550 แก่งกระโดน 
 2550 ผู้พิทักษ์สี่แยก 
 2550 ผู้พิทักษ์สี่แยก ภาค 2
 2552 รอยรักรอยบาปรับบท พัน 
 2553 มนต์รักสายฟ้าแลบ 
 2554;ลุย รับบท เด็ด
 2554 โบ๊เบ๊ รับบท เส็ง 
 2555 เซน...สื่อรักสื่อวิญญาณ (รับเชิญ ตอน ทัวร์มรณะ)
 2559 ชื่นชีวา รับบท จำรักษ์/จาบ (รับเชิญ)
 2560 ฟ้ามีตา ตอน อมนุษย์ รับบท ดำ
 2561 เพชรร้อยรัก รับบท จำรักษ์ (จาบ)
 2561 ฟ้ามีตา ตอน อยู่ที่สอน
 2561 ชะชะช่า ท้ารัก รับบท อ่ำ/อ่อง/เอ๋ง
2562 ขวานฟ้าหน้าดำ รับบท จ้อย

รางวัล 

 รางวัลโทรทัศน์ทองคำ ครั้งที่ 14 ประจำปี 2542 นักแสดงสนับสนุนชายดีเด่น จากละครเรื่อง ข้ามสีทันดร

อ้างอิง

นักแสดงชายชาวไทย
บุคคลจากอำเภอสัตหีบ